سعید مزاری
دین و دنیا شتہ، ھوش ایماں شتہ ،کل تھیئ ذات نیاما فنا بیثغاں
اوذا تھہ کندثو دیم سہرا کثہ، ایذا کلانی سجدہ قضا بیثغاں
دہ کبوتر گروں چی یے بز میش باں، دل گشغیں ھمشانی چیٹءَ کنوں
مال و مرگاں گو گنڈھوں دلءَ سنگتاں، باقی مڑدم تہ کل بے وفا بیثغاں
اولا لعلانی مہراں گو ما مست ثوں، لئیو و لاڈانی موسم شتغاں گُرے
نی ما بھنگ و شراواں گو المست بوں، نی ھمے مئے غمانی دوا بیثغاں
ما نی زانتا جدا بیئغءَ شہ پھذا، ما کہ رندوں تہ مئے یار دے رندثاں
مئے دہ انڑزے نہ کھپتہ ھماں ساعتءَ ، آں دے کندانءَ اژما جدا بیثغاں
ما سعیدوں ما بس شاعروں سنگتاں، مئے یہ ایکیں جہانے جہاں نیامغا
نئے گناھے کثئیں نئے ثواوے کھثئیں، مار دڑدانی کسو گرا بیثغاں
٭٭٭٭٭٭٭٭٭٭٭٭٭
باسک ءَ ایرکنوک : وقار بلوچ